ભાજપનાં હિતેચ્છુઓ ખાસ કરીને અસમ ગણ પરિષદના અગ્રણીઓએ  ભાજપના મોવડી મંડળને બે હાથ જોડીને વિનંતી કરી હતી કે રાજીવ ગાંધીના  જમાનામાં આસામમાં લોહિયાળ ખૂનામરકી થઈ હતી એનું પુનરાવર્તન ટાળવું હોય તો  સિટીઝનશીપ એમેન્ડમેન્ટ બિલ લાવવાની ઉતાવળ ન કરતા, પરંતુ ગત મહિને લોકસભામાં  આ વિધેયક પસાર થયું અને સમગ્ર પૂર્વોત્તર ભારતમાં હવે એક એવો સંદેશો જઈ  રહ્યો છે કે આ વિધેયક પસાર થવાથી પૂર્વોત્તરનાં રાજ્યોમાં ગેરકાયદે  ઘૂસણખોરોની સંખ્યા વધશે અને તેઓને નાગરિકત્વ અપાવવા ભાજપ સરકાર ઉતાવળ કરશે.